
Parlamentul  României

Camera  Deputaţilor

Comisia pentru industrii


  
  Comisia pentru buget,

            şi servicii


                                         finanţe şi bănci
       Bucureşti, 23.04.2003

                           Bucureşti, 23.04.2003

           Nr. 23/41/2003                                                           Nr. 22/73/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun asupra proiectului de Lege privind aprobarea Ordonanţei Guvernului nr.24/2003 pentru perfecţionarea cadrului legislativ privind regimul metalelor preţioase în România, transmis cu adresa nr.24 din 3 februarie 2003.



În raport de obiectul de reglementare şi conţinutul său, proiectul de lege face parte din categoria legilor ordinare.

               PREŞEDINTE,



PREŞEDINTE,

                  István Antal                                   Prof.dr.Florin Georgescu

Parlamentul  României

Camera  Deputaţilor

                                         Comisia pentru industrii


  
  Comisia pentru buget,

                                                    şi servicii


                                      finanţe şi bănci
                                            Bucureşti, 23.04.2003

                                 Bucureşti, 23.04.2003

                                                 Nr. 23/41/2003                                                         Nr. 22/73/2003

R A P O R T    C O M U N

asupra proiectului de lege privind aprobarea Ordonanţei Guvernului nr.24/2003

pentru perfecţionarea cadrului legislativ privind regimul metalelor preţioase în România 

În conformitate cu prevederile art.89 din Regulamentul Camerei Deputaţilor, Comisia pentru industrii şi servicii şi Comisia pentru buget, finanţe şi bănci au fost sesizate, spre dezbatere şi avizare în fond, cu proiectul de Lege privind aprobarea Ordonanţei Guvernului nr.24/2003 pentru perfecţionarea cadrului legislativ privind regimul metalelor preţioase în România, transmis cu adresa nr.24 din 3 februarie 2003, înregistrat sub nr.23/41/2003/6 februarie 2003, respectiv 22/73/2003/6 februarie 2003.

În raport cu obiectul de reglementare, proiectul de lege face parte din categoria legilor ordinare.

Proiectul de lege a fost transmis de Guvern cu adresa nr. E 30 din 30.01.2003.

Proiectul de lege este însoţit de:

- avizul Consiliului Legislativ

- avizul Consiliului Economic şi Social

- punctul de vedere al Patronatului Bijutierilor din România.

Proiectul de lege cuprinde o serie de modificări şi completări necesare a fi aduse actului normativ care reglementează operaţiunile cu metale preţioase, eliminându-se totodată o serie de incoerenţe ale Ordonanţei de urgenţă a Guvernului nr.190/2000.

În şedinţele din 19 feb., 26 feb., 5 martie, 12 martie, 1 aprilie, 8 aprilie şi 15 aprilie, membrii Comisiei pentru industrii şi servicii şi cei ai Comisiei pentru buget, finanţe şi bănci, în conformitate cu prevederile art.60 din Regulamentul Camerei Deputaţilor, au dezbătut proiectul de lege şi au hotărât, cu unanimitate de voturi, avizarea favorabilă a proiectului de lege cu amendamente admise şi amendamente respinse.

Amendamentele admise se referă la:

- corectarea definiţiilor în conformitate cu rigorile ştiinţifice;
- corectarea textelor, inclusiv a titlului ordonanţei, cu definiţiile date metalelor preţioase, aliajelor acestora şi pietrelor preţioase;
- eliminarea obligativităţii vizării anuale a autorizaţiilor eliberate de Autoritatea Naţională pentru Protecţia Consumatorilor;
- stabilirea competenţelor de control a evidenţei operaţiunilor şi a operaţiunilor propriu-zise cu metale preţioase, aliaje ale acestora şi pietre preţioase.

La lucrările Comisiei pentru industrii şi servicii au fost prezenţi 16 deputaţi din totalul de 25 membri ai comisiei, iar la lucrările Comisiei pentru buget, finanţe şi bănci 24 deputaţi din totalul de 25 membri.

Au participat ca invitaţi din partea Autorităţii Naţionale pentru Protecţia Consumatorilor: doamna Rovana Plumb - secretar de stat, domnul Ferdinand Nagy - secretar general, domnul Dumitru Dumba - consilier, domnul Stelică Nicula - director; din partea Ministerului Finanţelor Publice: domnul Cătălin Doică şi doamna Valeria Nistor; din partea Băncii Naţionale a României: domnul Ozarchievici Horia; din partea Patronatului Bijutierilor din România: domnul Karl Heinz - preşedinte şi domnul Marian Mihart - vicepreşedinte.

I.   A M E N D A M E N T E    A D M I S E



În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text O.G. nr.24/2003
	Amendamente admise

Autorul
	Motivaţia

	0
	1
	2
	3

	1.
	Titlul legii
LEGE

privind aprobarea Ordonanţei Guvernului nr.24/2003 pentru perfecţionarea cadrului legislativ privind regimul metalelor preţioase în România


	Nemodificat
	

	2.
	Articol unic. - Se aprobă Ordonanţa Guvernului nr.24/2003 pentru perfecţionarea cadrului legislativ privind regimul metalelor preţioase în România, adoptată în temeiul art.1 pct.II.14 din Legea 680/2002 privind abilitarea Guvernului de a emite ordonanţe şi publicată în Monitorul Oficial al României, nr.64 din 2 februarie 2003.


	Articol unic. - Se aprobă Ordonanţa Guvernului nr.24/2003 pentru perfecţionarea cadrului legislativ privind regimul metalelor preţioase în România, adoptată în temeiul art.1 pct.II.14 din Legea nr.680/2002 privind abilitarea Guvernului de a emite ordonanţe,  publicată în Monitorul Oficial al României Partea I, nr.64 din 2 februarie 2003, cu următoarele modificări şi completări:

	În conformitate cu normele de tehnică legislativă.


	0
	1
	2
	3

	3. 
	Titlul ordonanţei

ORDONANŢĂ

pentru perfecţionarea cadrului legislativ privind regimul metalelor preţioase în România


	1.Titlul ordonanţei va avea următorul cuprins:

ORDONANŢĂ

pentru perfecţionarea cadrului legislativ

privind regimul metalelor preţioase, aliajelor acestora şi pietrelor preţioase în România

Comisia pentru industrii şi servicii


	Corelare cu conţinutul ordonanţei.

	4. 
	Art.I. - Ordonanţa de urgenţă a Guvernului nr.190/2000 privind regimul metalelor preţioase în România, publicată în Monitorul Oficial al României, Partea I, nr.572 din 16 noiembrie 2000, aprobată cu modificări şi completări prin Legea nr.261/2002, cu modificările ulterioare, se modifică şi se completează după cum urmează:


	Nemodificat
	

	5. 
	1. Titlul va avea următorul cuprins:

"ORDONANŢĂ DE URGENŢĂ

privind regimul metalelor preţioase şi pietrelor preţioase în România"


	2. La articolul I punctul 1, titlul ordonanţei de urgenţă  va avea următorul cuprins:

"ORDONANŢĂ DE URGENŢĂ

privind regimul metalelor preţioase, aliajelor acestora şi pietrelor preţioase în România"

Comisia pentru industrii şi servicii


	Corelare cu conţinutul ordonanţei.

	6. 
	2. Articolul 1 va avea următorul cuprins:

"Art.1. - Prezenta ordonanţă de urgenţă reglementează producerea, prelucrarea, utilizarea, comercializarea, introducerea, scoaterea din ţară şi tranzitul pe teritoriul României al metalelor preţioase, aliajelor acestora şi pietrelor preţioase, activităţile conexe ale acestora, precum şi prestările de servicii privind aceste bunuri."

(Text O.G. nr.24/2003)


	Nemodificat
	

	7. 
	3. După articolul 1 se introduce un articol nou, articolul 11, care va avea următorul cuprins:

"Art.11. - În sensul prezentei ordonanţe de urgenţă, termenii şi expresiile de mai jos au următoarele semnificaţii:

1. a) metale preţioase - aurul, argintul, platina, osmiul, ruteniul, rhodiul, iridiul şi paladiul, care au un conţinut de cel puţin 96% de metal preţios fin;

b) aliajele - subprodusele metalelor preţioase cu un conţinut de cel puţin 33,3% de metal preţios, precum şi subprodusele cu conţinut de metal preţios, care au până la 33,3% conţinut de metal preţios;

c) pietre preţioase - diamantele, rubinele, safirele, smaraldele şi perlele naturale, pietrele ornamentale şi pietrele fine, ale căror liste vor fi anexate la normele de aplicare a prezentei ordonanţe de urgenţă;
d) aur pentru investiţii - aurul achiziţionat de persoane fizice ori juridice sau de organisme internaţionale, în scopul realizării unor plasamente de valoare. Aurul pentru investiţii cuprinde aurul sub formă de bare, lingouri, plachete sau alte obiecte din aur, având titlul minim de 995/1.000, precum şi sub formă de monede din aur, având titlul mai mare de/sau egal cu 900/1.000, cotate pe una dintre pieţele Uniunii Europene. Operaţiunile cu aur pentru investiţii se realizează atât prin livrare fizică, cât şi prin operaţiuni în conturi de metal preţios sau hârtii de valoare exprimate în aur, deţinute la bănci;

e) aur financiar - aurul achiziţionat în scopul constituirii unei rezerve şi folosit ca instrument de plasament. Aurul financiar cuprinde aurul sub formă de monede, bare, lingouri din aur sau alte obiecte din aur, având un titlu egal cu/sau mai mare de 995/1.000;

f) aur monetar - acea parte a aurului financiar utilizat ca activ, care este deţinut cu titlu de rezervă oficială de Banca Naţională a României. Aurul monetar se prezintă de regulă sub formă de monede cu titlul minim de 900/1.000, lingouri, precum şi bare standard cu titlul minim de 995/1.000;

g) aur dentar - aliaj al aurului, utilizat la lucrări dentare;

h) metale preţioase industriale – metale preţioase sau aliaje ale acestora utilizate în scop industrial;

i) monede din metale preţioase - monede confecţionate din metale preţioase sau aliaje ale acestora.

2. operaţiuni cu metale preţioase, cu aliaje ale acestora şi cu pietre preţioase - operaţiuni care au ca obiect:

a) fabricarea şi producerea de metale preţioase, aliaje ale acestora şi pietre preţioase; categoriile de subproduse cu conţinut de metale preţioase care se supun prevederilor legale vor fi stabilite prin normele de aplicare a prezentei ordonanţe;

b) prelucrarea metalelor preţioase, aliajelor lor şi pietrelor preţioase, inclusiv producerea de obiecte, bijuterii şi lucrări dentare din acestea;

c) vânzarea, cumpărarea, tranzacţionarea, păstrarea în depozit a metalelor preţioase, aliajelor acestora şi pietrelor preţioase, precum şi mijlocirea acestor operaţiuni;

d) introducerea în ţară, scoaterea din ţară şi tranzitul prin România de metale preţioase şi de aliaje ale acestora, precum şi de pietre preţioase;

e) marcarea bijuteriilor şi obiectelor din metale preţioase şi din aliajele acestora;

f) prestarea de servicii care au ca obiect metale preţioase, aliaje ale acestora şi pietre preţioase;

g) utilizarea în interes industrial a metalelor preţioase şi aliajelor acestora;

h) vânzarea, cumpărarea, tranzacţionarea, precum şi intermedierea unor astfel de operaţiuni cu monede din metale preţioase şi aliaje ale acestora, dacă acestea se desfăşoară ca activităţi permanente;

i) orice activităţi conexe ale operaţiunilor de mai sus, dacă acestea au ca obiect metale preţioase, aliaje ale acestora sau pietre preţioase.

3. titlu - conţinutul de metal preţios fin al unui aliaj, exprimat în miimi;

4. autorizaţie - actul emis de Autoritatea Naţională pentru protecţia Consumatorilor, care acordă dreptul de a desfăşura operaţiuni cu metale preţioase, aliaje ale acestora şi pietre preţioase;

5. bijuterii - obiecte de podoabă din metale preţioase şi aliaje ale acestora, care au sau nu în componenţă pietre preţioase, cum ar fi: inelele, brăţările, colierele, broşele, cerceii, lanţurile, brelocurile, pandantivele, plachetele, acele de cravată, butonii de manşetă, precum şi articolele de uz personal, cum ar fi: portţigaretele, tabacherele, pudrierele, bombonierele, brichetele, ochelarii, ceasurile (carcasă şi brăţară) sau altele asemenea;

6. obiecte de aurărie sau de argintărie - obiecte din metale preţioase şi din aliaje ale acestora, destinate serviciilor de masă, de toaletă, garniturilor de birou, pentru decoraţiuni interioare, pentru fumători, pentru uz gospodăresc, uz religios, de artă şi altele;

7. marcarea metalelor preţioase şi a aliajelor acestora - operaţiunea de atestare a conţinutului de metal preţios fin prin aplicarea mărcii de titlu, a mărcii de garanţie proprie a producătorului intern, a importatorului şi/sau a vânzătorului cu amănuntul ori, după caz, a mărcii de certificare;

8. marca de garanţie proprie - semn individual înregistrat la Autoritatea Naţională pentru Protecţia Consumatorilor, care se aplică pe bijuteriile şi obiectele din metale preţioase sau din aliajele acestora de către producătorul intern, importatorul sau vânzătorul cu amănuntul;

9. marca titlului - semnul convenţional, diferit în funcţie de titlul metalului preţios, care se aplică pe bijuteriile şi obiectele din metale preţioase şi aliajele acestora;

10. marca de certificare - semn convenţional care se aplică pe bijuterii şi pe obiectele din metale preţioase sau aliaje ale acestora, de către Autoritatea Naţională pentru Protecţia Consumatorilor, în cazul în care producătorul intern, importatorul şi/sau vânzătorul nu sunt autorizaţi sau nu doresc să îşi aplice marca de garanţie proprie, la cererea acestora.

(Text OG nr. 24/2003)


	3. La articolul I punctul 3, după articolul 1 se introduce articolul 11 cu următorul cuprins:

"Art.11. - În sensul prezentei ordonanţe de urgenţă, termenii şi expresiile de mai jos au următoarele semnificaţii:

1. a) metale preţioase - aurul, argintul, ruteniul, rhodiul, paladiul, osmiul, iridiul şi platina care au un titlu de cel puţin 995/1000;

Dep. Oana Manolescu - Minorităţi

Dep. Istvan Erdei-Doloczki - UDMR

b) aliaje  de metale preţioase - amestecul de două sau mai multe metale în care conţinutul de metal preţios este de cel puţin 333/1000;

Comisia pentru industrii şi servicii

Dep.Marian Ionescu - PRM

c) pietre preţioase - diamantele, rubinele, safirele, smaraldele şi perlele naturale şi de cultură;

Comisia pentru industrii şi servicii

Se abrogă

Comisia pentru industrii şi servicii

d) aur financiar - aurul achiziţionat de persoane fizice ori juridice, în scopul realizării unor plasamente de valoare. Aurul financiar cuprinde aurul sub formă de bare, lingouri, plachete, având titlul minim de 995/1.000, precum şi sub formă de monede din aur, având titlul mai mare sau egal cu 900/1.000, cotate pe una dintre pieţele Uniunii Europene. Operaţiunile cu aur financiar se realizează atât prin livrare fizică, cât şi prin operaţiuni în conturi de metal preţios sau hârtii de valoare exprimate în aur, deţinute la bănci;

Comisia pentru industrii şi servicii

e) aur monetar - acea parte a aurului financiar utilizat ca activ, care este deţinut cu titlu de rezervă oficială de Banca Naţională a României. Aurul monetar se prezintă de regulă sub formă de monede cu titlul minim de 900/1.000, lingouri, precum şi bare standard cu titlul minim de 995/1.000;

f) aur dentar - aliaj al aurului, utilizat la lucrări dentare;

g) metale preţioase industriale – metale preţioase sau aliaje ale acestora utilizate în scop industrial;

h) monede din metale preţioase - monede confecţionate din metale preţioase sau aliaje ale acestora.

2. operaţiuni cu metale preţioase, cu aliaje ale acestora şi cu pietre preţioase - operaţiuni care au ca obiect:

a) fabricarea şi producerea metalelor preţioase, aliajelor acestora şi pietrelor preţioase; categoriile de subproduse cu conţinut de metale preţioase care se supun prevederilor legale vor fi stabilite prin normele de aplicare a prezentei ordonanţe; nu fac obiectul prezentei ordonanţe activităţile de extracţie şi preparare astfel cum sunt reglemntate prin Legea minelor nr.85/2003;
Comisia pentru industrii şi servicii

b) prelucrarea metalelor preţioase, aliajelor lor şi pietrelor preţioase, inclusiv producerea de obiecte, bijuterii şi lucrări dentare din acestea;

c) vânzarea, cumpărarea, tranzacţionarea, păstrarea în depozit a metalelor preţioase, aliajelor acestora şi pietrelor preţioase, bijuteriilor, obiectelor de aurărie sau de argintărie precum şi mijlocirea acestor operaţiuni;

Comisia pentru industrii şi servicii

d) introducerea în ţară, scoaterea din ţară şi tranzitul prin România de metale preţioase şi de aliaje ale acestora, bijuterii, obiecte de aurărie sau de argintărie, precum şi de pietre preţioase;

Comisia pentru industrii şi servicii

e) marcarea bijuteriilor şi obiectelor din metale preţioase şi din aliajele acestora;

f) prestarea de servicii care au ca obiect metale preţioase, aliaje ale acestora, pietre preţioase, bijuterii, obiecte de aurărie sau de argintărie;

Comisia pentru industrii şi servicii

g) utilizarea în interes industrial a metalelor preţioase şi aliajelor acestora;

h) vânzarea, cumpărarea, tranzacţionarea, precum şi intermedierea unor astfel de operaţiuni cu monede din metale preţioase şi aliaje ale acestora, dacă acestea se desfăşoară ca activităţi permanente;

i) orice activităţi conexe ale operaţiunilor de mai sus, dacă acestea au ca obiect metale preţioase, aliaje ale acestora sau pietre preţioase.

3. titlu - proporţia de metal fin conţinută de un aliaj, exprimată în miimi;

Comisia pentru industrii şi servicii

4. autorizaţie - actul emis de Autoritatea Naţională pentru protecţia Consumatorilor, care acordă dreptul de a desfăşura operaţiuni cu metale preţioase, aliaje ale acestora şi pietre preţioase;

5. bijuterii - obiecte de podoabă din metale preţioase şi aliaje ale acestora, care au sau nu în componenţă pietre preţioase, cum ar fi: inelele, brăţările, colierele, broşele, cerceii, lanţurile, brelocurile, pandantivele, plachetele, acele de cravată, butonii de manşetă, precum şi articolele de uz personal, cum ar fi: portţigaretele, tabacherele, pudrierele, bombonierele, brichetele, ochelarii, ceasurile (carcasă şi brăţară) sau altele asemenea;

6. obiecte de aurărie sau de argintărie - obiecte din metale preţioase şi din aliaje ale acestora, destinate serviciilor de masă, de toaletă, garniturilor de birou, pentru decoraţiuni interioare, pentru fumători, pentru uz gospodăresc, uz religios, de artă şi altele;

7. marcarea metalelor preţioase şi a aliajelor acestora - operaţiunea de atestare a conţinutului de metal preţios de bază, prin aplicarea mărcii de titlu, a mărcii de garanţie proprie a producătorului intern, a importatorului şi/sau a vânzătorului cu amănuntul ori, după caz, a mărcii de certificare;

Dep.Marian Ionescu - PRM

8. marca de garanţie proprie - semn individual stabilit şi înregistrat la Autoritatea Naţională pentru Protecţia Consumatorilor, care se aplică pe bijuteriile şi obiectele din metale preţioase sau din aliajele acestora de către producătorul intern, importator sau vânzătorul cu amănuntul;

Dep. Mihail Fâcă – PSD

Dep. Istvan Erdei – Doloczki – UDMR

9. marca titlului - semnul convenţional, diferit în funcţie de titlul metalului preţios, care se aplică pe bijuteriile şi obiectele din metale preţioase şi aliajele acestora;

10. marca de certificare - semn convenţional care se aplică pe bijuterii şi pe obiectele din metale preţioase sau aliaje ale acestora, de către Autoritatea Naţională pentru Protecţia Consumatorilor, în cazul în care producătorul intern, importatorul şi/sau vânzătorul nu sunt autorizaţi sau nu doresc să îşi aplice marca de garanţie proprie, la cererea acestora.


	Ordonare ştiinţifică a denumirilor.

Corectarea definiţiei conform normelor ştiinţifice.

Definiţie conformă cu normele ştiinţifice.

Conform clasificărilor ştiinţifice.

Nu este ncesară această definiţie în prezenta ordonanţă deoarece nu face obiectul acesteia.

Definiţie conformă cu reglementările internaţionale.

Precizare necesară pentru eliminarea oricărei ambuguităţi.

Completare necesară pentru corelare cu celelate definiţii.

Completare necesară pentru corelare cu celelate definiţii.

Completare necesară pentru corelare cu celelate definiţii.

Definiţia riguroasă din punct de vedere tehnic.

Definiţia riguroasă din punct de vedere tehnic.

Precizare necesară pentru eliminarea ambiguităţilor.



	8. 
	4. Alineatul (1) al articolului 7 va avea următorul cuprins:

"Art.7. - (1) Operaţiunile cu metale preţioase, cu aliajele acestora şi cu pietre preţioase, menţionate la art.11 pct.2, se pot efectua ca activităţi permanente sau profesionale numai dacă persoanele fizice şi juridice interesate sunt autorizate în acest sens."

(Text OG nr. 24/2003)


	4. La articolul I punctul 4, alineatul (1) al articolului 7 va avea următorul cuprins:

"Art.7. - (1) Operaţiunile cu metale preţioase, cu aliajele acestora şi cu pietre preţioase, menţionate la art.11 pct.2, se pot efectua ca activităţi permanente sau profesionale de către persoanele fizice şi juridice autorizate în condiţiile legii."

Dep. Istvan Erdei – Doloczki – UDMR

Dep. Marian Ionescu – PRM


	Claritatea exprimării.

	9. 
	5. După alineatul (1) al articolului 7 se introduce un nou alineat, alineatul (11), cu următorul cuprins:

"(11) Autorizaţia se eliberează pe perioada nedeterminată şi este vizată anual de către Autoritatea Naţională pentru Protecţia Consumatorilor."

(Text OG nr. 24/2003)


	5. La articolul I punctul 5, după alineatul (1) al articolului 7 se introduce alineatul (11) cu următorul cuprins:

"(11) Autorizaţia se eliberează pe perioada nedeterminată de către Autoritatea Naţională pentru Protecţia Consumatorilor."

Dep. Istvan Antal - UDMR

Dep. Anca Daniela Boagiu - PD

Dep. Mircea Nicu Toader - PD 


	Sunt prevăzute condiţiile în care se retrage autorizaţia, în plus viza anuală conduce la creşterea birocraţiei şi chiar a corupţiei. 

	10. 
	6. Alineatul (2) al articolului 7 va avea următorul cuprins:

"(2) Pentru eliberarea autorizaţiei şi pentru vizarea ei periodică se percep taxe stabilite de către Autoritatea Naţională pentru Protecţia Consumatorilor, iar condiţiile de autorizare şi vizare vor fi stabilite prin normele metodologice de aplicare a prezentei ordonanţe."

(Text OG nr. 24/2003)


	6. La articolul I punctul 6, alineatul (2) al articolului 7 va avea următorul cuprins:

"(2) Pentru eliberarea autorizaţiei se percepe taxă stabilită de către Autoritatea Naţională pentru Protecţia Consumatorilor, iar condiţiile de autorizare vor fi stabilite prin normele metodologice de aplicare a prezentei ordonanţe."

Dep. Istvan Antal - UDMR

Dep. Mihail Fâcă – PSD


	Corelare cu alin.(1).

	11. 
	7. Titlul capitorului V va avea următorul cuprins:

"CAPITOLUL V

Evidenţa şi controlul evidenţei operaţiunilor cu metale preţioase, aliaje ale acestora şi cu pietre preţioase"

(Text OG nr. 24/2003)


	7. La articolul I punctul 7, titlul capitorului V va avea următorul cuprins:

"CAPITOLUL V

Evidenţa operaţiunilor cu metale preţioase, aliaje ale acestora şi cu pietre preţioase"

Dep. Istvan Erdei – Doloczki – UDMR

Dep. Marian Ionescu - PRM


	Claritatea exprimării şi corelare cu art.11.

	12. 
	Art.8. - Persoanele fizice şi juridice autorizate să efectueze operaţiuni cu metale preţioase şi pietre preţioase au obligaţia să asigure evidenţa strictă a acestora, potrivit normelor metodologice emise în aplicarea prezentei ordonanţe de urgenţă.

(Text Legea nr.261/2002 de aprobare a O.U.G. nr.190/2000)

Art.10. - Persoanele fizice şi juridice menţionate la art.8 au obligaţia să pună la dispoziţie organelor de stat abilitate toate documentele şi evidenţele solicitate de acestea.

(Text O.U.G. nr.190/2000)


	8. La articolul I, după punctul 7 se introduc punctele 71 şi 72 cu următorul cuprins:

"71. Articolul 8 va avea următorul cuprins:"

Art. 8. - Persoanele fizice şi juridice autorizate să efectueze operaţiuni cu metale preţioase, aliaje ale acestora şi pietre preţioase au obligaţia să asigure evidenţa strictă a acestora, potrivit normelor metodologice emise în aplicarea prezentei ordonanţe de urgenţă.

Dep. Istvan Erdei – Doloczki – UDMR

Dep. Marian Ionescu - PRM

72. Articolul 10 va avea următorul cuprins:

Art. 10. - Persoanele fizice şi juridice menţionate la art. 8 au obligaţia să pună la dispoziţie organelor abilitate toate documentele şi evidenţele solicitate de acestea."

Comisia pentru industrii şi servicii


	Corelare cu titlul ordonanţei.

Claritatea exprimării.

	13. 
	8. Articolul 11 va avea următorul cuprins:

"Art.11. - Controlul evidenţei operaţiunilor cu metale preţioase, aliaje ale acestora şi cu pietre preţioase se exercită de către organele abilitate ale Ministerului Finanţelor Publice."

(Text O.G. nr.24/2003)

____
	9. La articolul I punctul 8, articolul 11 va avea următorul cuprins:

"Art.11. – (1) Controlul evidenţei operaţiunilor cu metale preţioase, aliaje ale acestora şi cu pietre preţioase se exercită de către organele abilitate ale Ministerului Finanţelor Publice."

(2) - Controlul operaţiunilor cu metale preţioase, aliaje ale acestora şi cu pietre preţioase se exercite de către organele abilitate ale Autorităţii Naţionale pentru Protecţia Consumatorilor."

Comisia pentru industrii şi servicii


	Precizarea competenţelor de verificare şi control.

	14. 
	9. Litera b) a articolului 18 va avea următorul cuprins:

"b) să stabilească şi să aprobe mărcile utilizate de producătorii interni, importatori sau, după caz, de comercianţi, pe bază de tarife proprii, precum şi marca proprie de certificare;"

(Text O.G. nr.24/2003)


	10. La articolul I punctul 9, litera b) a articolului 18 va avea următorul cuprins:

"b) să stabilească mărcile utilizate de producătorii interni, importatori sau, după cza, de comercianţi, pe bază de tarife proprii, precum şi marca proprie de certificare;"

Comisia pentru industrii şi servicii


	Corelare cu definiţia modificată a mărcii de garanţie.

	15. 
	10. Articolul 20 va avea următorul cuprins:

"Art.20. - (1) Autoritatea Naţională pentru Protecţia Consumatorilor preia de la Banca Naţională a României toate drepturile, responsabilităţile şi obligaţiile specifice activităţii de analiză şi marcare a metalelor preţioase şi de expertizare a metalelor preţioase şi pietrelor preţioase. De asemenea, se va prelua fără plată, dotarea tehnică aferentă acestor activităţi.

(2) Autoritatea Naţioanlă pentru Protecţia Consumatorilor poate prelua persoanalul Băncii Naţionale a României specializat în activitatea de expertizare, analiză şi marcare, prin înfiinţarea unei activităţi finanţate integral din venituri proprii."

(Text O.G. nr.24/2003)


	11. La articolul I punctul 10, alineatul (1) al articolului 20 va avea următorul cuprins:

"Art.20. - (1) Autoritatea Naţională pentru Protecţia Consumatorilor preia de la Banca Naţională a României toate drepturile, responsabilităţile şi obligaţiile specifice activităţii de analiză şi marcare a metalelor preţioase şi aliajelor acestora şi de expertizare a metalelor preţioase, aliajelor acestora şi pietrelor preţioase. De asemenea, se va prelua fără plată, dotarea tehnică aferentă acestor activităţi.

Dep. Marian Ionescu - PRM

Comisia pentru industrii şi servicii

Comisia pentru buget, finanţe şi bănci

Nemodificat.


	Corelare cu titlul ordonanţei.

	16. 
	11. Articolul 26 va avea următorul cuprins:

"Art.26. - Desfăşurarea fără autorizaţie a operaţiunilor cu metale preţioase, cu aliajele acestora sau cu pietre preţioase constituie contravenţie şi se sancţionează cu amendă de la 20 milioane lei la 50 milioane lei, precum şi cu confiscarea bunurilor respective."

(Text O.G. nr.24/2003)


	12. La articolul I punctul 11, articolul 26 va avea următorul cuprins:

"Art.26. - Desfăşurarea fără autorizaţie a operaţiunilor cu metale preţioase, cu aliajele acestora sau cu pietre preţioase constituie contravenţie şi se sancţionează cu amendă de la 20 milioane lei la 50 milioane lei, precum şi cu confiscarea bunurilor respective, în favoarea statului."

Comisia pentru industrii şi servicii


	Preluarea tezei de la art.30.

	17. 
	Art.27. - Comercializarea bijuteriilor şi obiectelor din metale preţioase, aliaje ale acestora sau cu pietre preţioase, fără ca acestea să fie supuse în prealabil operaţiunii de marcare prevăzute la art.13, sau marcarea necorespunzătoare a titlurilor constituie contravenţie şi se sancţionează cu amendă de la 10 miliane lei la 20 milioane lei, precum şi cu măsura confiscării bunurilor respective.

(Text Legea nr.261/2002 de aprobare a O.U.G. nr.190/2000)


	13. La articolul I, după punctul 11 se introduce punctul 111 cu următorul cuprins:
"111. Articolul 27 va avea următorul cuprins:
Art. 27. - Comercializarea bijuteriilor şi obiectelor din metale preţioase, aliaje ale acestora sau cu pietre preţioase, fără ca acestea să fie supuse în prealabil operaţiunii de marcare prevăzute la art. 13, sau marcarea necorespunzătoare a titlurilor constituie contravenţie şi se sancţionează cu amendă de la 10 milioane lei la 20 milioane lei, precum şi cu măsura confiscării bunurilor respective, în favoarea statului."

Comisia pentru industrii şi servicii


	Preluarea tezei de la art.30.

	18. 
	12. Articolul 28 va avea următorul cuprins:

"Art.28. - Contravenţiile prevăzute la art.26 şi 27 se constată şi se sancţionează de personalul cu atribuţii de control al Autorităţii Naţionale pentru Protecţia Consumatorilor, Ministerului Finanţelor Publice şi Ministerului de Interne, iar dacă operaţiunile au avut ca obiect aur financiar sau aur pentru investiţii, de către personalul cu atribuţii de control al Băncii Naţionale a României."

(Text O.G. nr.24/2003)


	12. Articolul 28 va avea următorul cuprins:

Nemodificat


	

	19. 
	Art.30. - Bunurile din metale preţioase care fac obiectul unor fapte ce constituie contravenţii, prevăzute la art.26 şi 27, se confiscă în favoarea statului.

(Text Legea nr.261/2002 de aprobare a O.U.G. nr.190/2000)
Art.31. - (1) Autoritatea Naţională pentru Protecţia Consumatorilor poate suspenda, pe o perioadă cuprinsă între o lună şi 6 luni, autorizaţia pentru efectuarea de operaţiuni cu metale preţioase, cu aliajele acestora, cu pietre preţioase, în cazul încălcării prevederilor legale privind circulaţia metalelor preţioase, aliajelor acestora şi a pietrelor preţioase.

(Text Legea nr.261/2002 de aprobare a O.U.G. nr.190/2000)

(2) Repetarea încălcării prevederilor legale privind circulaţia metalelor preţioase, aliajelor acestora şi a pitrelor preţioase duce la retragerea definitivă a autorizaţiei.

(Text Legea nr.261/2002 de aprobare a O.U.G. nr.190/2000)


	14. La articolul I, după punctul 12 se introduc punctele 121 şi 122 cu următorul cuprins:

"121. Articolul 30 se abrogă.

Comisia pentru industrii şi servicii

122. La articolul 31, alineatele (1) şi (2) vor avea următorul cuprins:

Art. 31. - (1) Autoritatea Naţională pentru Protecţia Consumatorilor poate suspenda, pe o perioadă cuprinsă între o lună şi 6 luni, autorizaţia pentru efectuarea de operaţiuni cu metale preţioase, cu aliajele acestora, cu pietre preţioase, în cazul încălcării prevederilor legale privind operaţiunile cu metale preţioase, aliaje ale acestora şi pietre preţioase.

 Comisia pentru industrii şi servicii

(2) Repetarea încălcării prevederilor legale privind operaţiunile cu metale preţioase, aliaje ale acestora şi  pietre preţioase duce la retragerea definitivă a autorizaţiei. "

Comisia pentru industrii şi servicii


	Teză preluată deja la art.26 şi 27.

Nu a fost definit termenul de "circulaţia metalelor preţioase, aliajelor acestora şi pietrelor preţioase", ci de operaţiuni cu acestea.

Nu a fost definit termenul de "circulaţia metalelor preţioase, aliajelor acestora şi pietrelor preţioase", ci de operaţiuni cu acestea.

	20. 
	13. Alineatul (4) al articolului 31 va avea următorul cuprins:

"(4) Împotriva ordinului sau, după caz, a deciziei de suspendare, de retragere a autorizaţiei ori de respingere a cererii de autorizare se poate formula contestaţie în termenele şi condiţiile prevăzute de Legea contenciosului administrativ nr.29/1990, cu modificările şi completările ulterioare."

(Text O.G. nr.24/2003)


	13. Alineatul (4) al articolului 31 va avea următorul cuprins:

Nemodificat
	

	21. 
	Art.34. - (1) Metalele preţioase sub orice formă, pietrele preţioase, pietrele fine şi materiile organice preţioase, considerate bunuri fără stăpân, precum şi cele ridicate în vederea confiscării ori confiscate în condiţiile prevăzute de lege se depun la Ministerul Finanţelor Publice, în tezaurul trezoreriei, în conformitate cu normele de aplicare a prezentei ordonanţe de urgenţă, precum şi cu îndeplinirea condiţiilor legale.

(Text Legea nr.261/2002 de aprobare a O.U.G. nr.190/2000)

(2) Regulile de manipulare şi depozitare a metalelor şi pietrelor preţioase aflate în tezaurul trezoreriei se vor stabili prin ordin al ministrului finanţelor publice.

(Text Legea nr.261/2002 de aprobare a O.U.G. nr.190/2000)


	15. La articolul I, după punctul 13 se introduce punctul 131 cu următorul cuprins:

"131. Alineatele (1) şi (2) ale articolului 34 vor avea următorul cuprins:

Art. 34. - (1) Metalele preţioase,   aliajele acestora şi pietrele preţioase, considerate bunuri fără stăpân, precum şi cele ridicate în vederea confiscării ori confiscate în condiţiile prevăzute de lege se depun la Ministerul Finanţelor Publice, în tezaurul trezoreriei, în conformitate cu normele de aplicare a prezentei ordonanţe de urgenţă, precum şi cu îndeplinirea condiţiilor legale. 

Comisia pentru industrii şi servicii

(2) Regulile de manipulare şi depozitare a metalelor preţioase, aliajelor acestora şi a pietrelor preţioase aflate în tezaurul trezoreriei se vor stabili prin ordin al ministrului finanţelor publice.

Comisia pentru industrii şi servicii


	Corelare cu definiţiile anterioare.

Corelare cu titlul ordonanţei.

	22. 
	14. Alineatul (3) al articolului 34 va avea următorul cuprins:

"(3) Valorificarea metalelor preţioase sub orice formă, pietrelor preţioase, pietrelor fine şi a materiilor organice preţioase se face în condiţiile Ordonanţei Guvernului nr.128/1998 pentru reglementarea modului şi condiţiilor de valorificare a bunurilor legal confiscate sau intrate, potrivit legii, în proprietatea privată a statului, aprobată cu modificări şi completări prin Legea nr.98/1999, cu modificările şi completările ulterioare."

(Text O.G. nr.24/2003)


	16. La articolul I punctul 14, alineatul (3) al articolului 34 va avea următorul cuprins:

"(3) Valorificarea metalelor preţioase, aliajelor acestora şi a pietrelor preţioase, se face în condiţiile Ordonanţei Guvernului nr.128/1998 pentru reglementarea modului şi condiţiilor de valorificare a bunurilor legal confiscate sau intrate, potrivit legii, în proprietatea privată a statului, aprobată cu modificări şi completări prin Legea nr.98/1999, cu modificările şi completările ulterioare."

Comisia pentru industrii şi servicii


	Corelare cu tilul ordonanţei.

	23. 
	Art. 341. - (1) Persoanele fizice şi juridice ale căror obiecte din metale preţioase de natura celor prevăzute la art. 3 au fost preluate abuziv, cu încălcarea reglementărilor în vigoare, de după anul 1946 şi până în anul 1990, pot solicita restituirea acestora instanţelor de judecată de la domiciliul reclamantului, în termen de un an de la data intrării în vigoare a legii de aprobare a prezentei ordonanţe de urgenţă. 

(2) În cazul obiectelor din metale preţioase preluate abuziv, care nu se mai regăsesc fizic, fiind topite sau valorificate, se vor acorda despăgubiri în condiţiile şi în limitele stabilite prin normele de aplicare a prezentei ordonanţe de urgenţă, emise de Ministerul Finanţelor Publice şi de Banca Naţională a României. 

(Text Legea nr.261/2002 de aprobare a O.U.G. nr.190/2000)
Art. 342. - Metalele şi pietrele preţioase aflate în inventarul Băncii Naţionale a României se valorifică în condiţiile prevăzute de actele normative în materie existente până la intrarea în vigoare a prezentei ordonanţe de urgenţă.

(Text Legea nr.261/2002 de aprobare a O.U.G. nr.190/2000)

	17. La articolul I, după punctul 14 se introduc punctele 141 şi 142 cu următorul cuprins:

"141. Articolul 341 va avea următorul cuprins:

Art. 341. - (1) Persoanele fizice şi juridice ale căror obiecte din metale preţioase, aliaje ale acestora şi pietre preţioase de natura celor prevăzute la art. 3 au fost preluate abuziv, cu încălcarea reglementărilor în vigoare, de după anul 1946 şi până în anul 1990, pot solicita restituirea acestora instanţelor de judecată de la domiciliul reclamantului, în termen de un an de la data intrării în vigoare a legii de aprobare a Ordonanţei de urgenţă nr.190/2000 privind regimul metalelor preţioase în România.

(2) În cazul obiectelor din metale preţioase, aliaje ale acestora şi pietre preţioase preluate abuziv, care nu se mai regăsesc fizic, fiind topite sau valorificate, se vor acorda despăgubiri în condiţiile şi în limitele stabilite prin normele de aplicare a Ordonanţei de urgenţă nr.190/2000 privind regimul metalelor preţioase în România, emise de Ministerul Finanţelor Publice şi de Banca Naţională a României. 

Comisia pentru industrii şi servicii

142. Art.342 va avea următorul cuprins:

Art. 342. – Metalele preţioase, aliajele acestora şi pietrele preţioase aflate în inventarul Băncii Naţionale a României se valorifică în condiţiile prevăzute de actele normative în materie existente până la intrarea în vigoare a Ordonanţei de urgenţă nr.190/2000 privind regimul metalelor preţioase în România.

Comisia pentru industrii şi servicii


	Corelare cu titlul ordonanţei.

Corelare cu titlul ordonanţei.

Corelare cu titlul ordonanţei.

	24. 
	15. Litera b) a articolului 36 va avea următorul cuprins:

"b) prevederile art.4 alin.(2) lit.a) din Ordonanţa Guvernului nr.128/1998, aprobată cu modificări şi completări prin Legea nr.98/1999, cu modificările şi completările ulterioare, în ceea ce priveşte metalele şi pietrele preţioase sau semipreţioase, precum şi bijuteriile din aceste materiale."

(Text O.G. nr.24/2003)


	18. La articolul I punctul 15, litera b) a articolului 36 va avea următorul cuprins:

b) prevederile art.4 alin.(2) lit.a) din Ordonanţa Guvernului nr.128/1998, aprobată cu modificări şi completări prin Legea nr.98/1999, cu modificările şi completările ulterioare, în ceea ce priveşte metalele preţioase, aliajele acestora şi pietrele preţioase."

Comisia pentru industrii şi servicii


	Corelare cu tilul ordonanţei.

	25. 
	Art.II. - În termen de 60 de zile de la publicarea prezentei ordonanţe în Monitorul Oficial al României, Ministerul Finanţelor Publice şi Ministerul de Interne vor supune spre aprobare Guvernului modificarea şi completarea Normelor metodologice de aplicare a Ordonanţei Guvernului nr.128/1998 pentru reglementarea modului şi condiţiilor de valorificare a bunurilor legal confiscate sau intrate, potrivit legii, în proprietatea privată a statului, aprobate prin Hotărârea Guvernului nr.514/1999, cu modificările şi completările ulterioare.


	Nemodificat


	

	26. 
	Art.III. - Ordonanţa de urgenţă a Guvernului nr.190/2000 privind regimul metalelor preţioase în România, publicată în Monitorul Oficial al României, Partea I, nr.572 din 16 noiembrie 2000, aprobată cu modificări şi completări prin Legea nr.261/2002, cu modificările ulterioare şi cu cele aduse prin prezenta ordonanţă, va fi republicată, după aprobarea prin lege a prezentei ordonanţe.


	Nemodificat


	


II. A M E N D A M E N T E     R E S P I N S E

	Nr.

crt.
	Text iniţial
	Amendamentul propus/

Autorul
	Motivaţia susţinerii/

Motivaţia respingerii

	0
	1
	2
	3

	1.
	Art.11 1. a) metale preţioase - aurul, argintul, platina, osmiul, ruteniul, rhodiul, iridiul şi paladiul, care au un conţinut de cel puţin 96% de metal preţios fin;


	Art.11 1. a) metale preţioase - aurul, argintul, platina, osmiul, ruteniul, rhodiul, iridiul şi paladiul, care au un conţinut de cel puţin 96% metal preţios de bază;

Dep.Marian Ionescu - PRM


	Motivaţia respingerii:
Nu este definit "metalul de bază".

	2.
	Art.11 - 1. c) pietre preţioase - diamantele, rubinele, safirele, smaraldele şi perlele naturale, pietrele ornamentale şi pietrele fine, ale căror liste vor fi anexate la normele de aplicare a prezentei ordonanţe de urgenţă;


	Art.11 - 1. c) pietre preţioase - diamantele, rubinele, safirele, smaraldele - pietre fine şi pietre ornamentale precum şi perle naturale cuprinse în anexa care face parte integrantă din prezenta ordonanţă de urgenţă;

Dep. Anca Daniela Boagiu - PD

Dep. Mircea Nicu Toader - PD


	Motivaţia susţinerii:

Este necesară introducera în ordonanţă a acestei anexe pentru eliminarea de pe piaţă a obiectelor de podoabă şi a bijuteriilor, a falsurilor pentru diverse minerale care pot fi acceptate de consumatori ca pietre fine sau ornamentale. Ca exemplu, ar fi cazul apariţiei pe piaţă a pietrei de maisonit ca imitaţie a briliantului care are caracteristici apropiate de cele ale briliantului şi care nu poate fi selectată decât de către echipamente de expertiză moderne care pot să distingă această imitaţie faţă de original, motiv pentru care sunt practicate la ora actuală nmulşte operaţiuni ilicite cu acest material.


	0
	1
	2
	3

	
	
	
	Motivaţia respingerii:

A fost deja modificată definiţia pietrelor preţioase şi nu mai este necesară introducerea anexei.



	3.
	Art.11 - 3. titlu - conţinutul de metal preţios fin al unui aliaj, exprimat în miimi;


	Art.11 - 3. titlu - conţinutul de metal preţios de bază al unui aliaj, exprimat în miimi; 

Dep.Marian Ionescu - PRM


	Motivaţia respingerii:

Nu este definit "metalul de bază".

	4.
	"Art.11. - Controlul evidenţei operaţiunilor cu metale preţioase, aliaje ale acestora şi cu pietre preţioase se exercită de către organele abilitate ale Ministerului Finanţelor Publice."
	"Art.11. - Controlul evidenţei operaţiunilor cu metale preţioase, aliaje ale acestora şi cu pietre preţioase se execută de către ANPC."

Dep. Anca Daniela Boagiu - PD

Dep. Mircea Nicu Toader - PD


	Motivaţia susţinerii:

MFP nu are specialişti pentru a putea verifica operaţiunile care se execută cu metale preţioase, singurii specialişti în domeniu fiind cei care vor fi preluaţi de la BNR la ANPC şi care, probabil, vor forma un  sector de activitate distinct în cadrul ANPC. 

Motivaţia respingerii:

MFP va verifica evidenţa operaţiunilor, iar ANPC verifică operaţiunile respective.



	5.
	___________
	Art. 13 – (2) Marca de garanţie proprie se elibereză de către ANPC persoanelor care au pregătirea şi atestarea necesară desfăşurării de activităţi cu metale preţioase, aliaje ale acestora şi cu pietre preţioase.

Dep. Anca Daniela Boagiu - PD

Dep. Mircea Nicu Toader - PD


	Motivaţia susţinerii:
Este necesară introducerea acestui alineat pentru a elimina din această activitate persoanele necalificate sau neautorizate protejând astfel consumatorii de apariţia pe piaţă a unor lucrări de bijuterie de slabă calitate.

Motivaţia respingerii:
Nu este necesară completarea deoarece a fost amendat textul de la art.11, pct.8.



	6.
	Art.20 - (2) Autoritatea Naţională pentru Protecţia Consumatorilor poate prelua personalul Băncii Naţionale a României specializat în activitatea de expertizare, analiză şi marcare, prin înfiinţarea unei activităţi finanţate integral din venituri proprii.


	Art.20 - (2) Autoritatea Naţională pentru Protecţia Consumatorilor preia personalul Băncii Naţionale a României specializat în activitatea de expertizare, analiză şi marcare, prin înfiinţarea unei activităţi finanţate integral din venituri proprii.

Dep.Marian Ionescu - PRM

Art.20 - (2) Autoritatea Naţională pentru Protecţia Consumatorilor poate prelua personalul Băncii Naţionale a României specializat în activitatea de expertizare, analiză şi marcare.

Dep.Anca Boagiu - PD

Dep.Mircea Nicu Toader - PD


	Motivaţia susţinerii:
Existenţa unei astfel de activităţi autofinanţate va duce la creşterea excesivă a numărului de personal şi a taxelor şi tarifelor pentru prestaţiile efectuate. Considerăm ca sumele încasate direct de ANPC pentru activităţile de expertiză, marcare şi analiză sunt suficiente pentru acoperirea cheltuielilor de funcţionmare introduse în bugetul de venituri şi cheltuieli al ANPC nefiind necesară o activitate independentă din punct de vedere financiar faţă de bugetul alocat ANPC.

Motivaţia respingerii:
Nu i se poate impune ANPC preluarea, în integralitate, a personalului. Cheltuielile legate de activitatea personalului preluat vor fi acoperite de către aceştia.



	7.
	12. Articolul 28 se modifică şi va avea următorul cuprins:

"Art.28. - Contravenţiile prevăzute la art.26 şi 27 se constată şi se sancţionează de personalul cu atribuţii de control al Autorităţii Naţionale pentru Protecţia Consumatorilor, Ministerului Finanţelor Publice şi Ministerului de Interne, iar dacă operaţiunile au avut ca obiect aur financiar sau aur pentru investiţii, de către personalul cu atribuţii de control al Băncii Naţionale a României."


	Art.28. - Contravenţiile prevăzute la art.26 şi 27 se constată şi se sancţionează de personalul cu atribuţii de control al Autorităţii Naţionale pentru Protecţia Consumatorilor, Ministerului Finanţelor Publice şi Ministerului de Interne şi dacă operaţiunile au avut ca obiect aur financiar sau aur pentru investiţii.

Dep.Marian Ionescu - PRM


	Motivaţia respingerii:
Atribuţiile BNR sunt stabilite deja prin lege în ceea ce priveşte aurul financiar sau aurul pentru investiţii.



	8.
	15. Litera b) a articolului 36 se modifică şi va avea următorul cuprins:

"b) prevederile art.4 alin.(2) lit.a) din Ordonanţa Guvernului nr.128/1998, aprobată cu modificări şi completări prin Legea nr.98/1999, cu modificările şi completările ulterioare, în ceea ce priveşte metalele şi pietrele preţioase sau semipreţioase, precum şi bijuteriile din aceste materiale."

	b) prevederile art. 4 alin. (2) lit. a) din Ordonanţa Guvernului nr.128/1998, aprobată cu modificări şi completări prin Legea nr.98/1999, cu modificările şi completările ulterioare, în ceea ce priveşte metalele preţioase, aliajele acestora şi pietrele preţioase sau semipreţioase, precum şi bijuteriile din aceste materiale; 

Dep.Marian Ionescu - PRM


	Motivaţia respingerii:
Nu există corelare cu celelalte prevederi ale ordonanţei.




                                       PREŞEDINTE,                                                                    PREŞEDINTE,,

                                         István Antal                                                              Prof.dr.Florin Georgescu

                                        SECRETAR,                                                                        SECRETAR,




       Cristina Buzea                                                                    dr.Daniel Ionescu

